O‘zbekiston Ichki ishlar vazirligi tizimida qator yangi lavozim tayinlovlari amalga oshirildi. Bu haqda “Postda” gazetasi xabar bermoqda. Xususan, podpolkovnik Ikromjon Shoakbarov – Toshkent viloyati O‘rta Chirchiq tumani IIB boshlig‘i lavozimiga, podpolkovnik Elmurod Sultanov – Toshkent viloyati Bekobod shahar IIB boshlig‘i, podpolkovnik Tojiddin Eshnazarov – Samarqand viloyati Narpay tumani IIB boshlig‘i, podpolkovnik Furqat Mirzayev – Namangan viloyati Kosonsoy tumani IIB boshlig‘i, podpolkovnik Nosirjon Mirzahmedov – Namangan viloyati Yangiqo‘rg‘on tumani IIB boshlig‘i, mayor Avazbek Xo‘jaxonov – Namangan viloyati Mingbuloq tumani IIB boshlig‘i, mayor Asliddin Mirzayev – Surxondaryo viloyati Oltinsoy tumani IIB boshlig‘i, mayor Kamoliddin Xidirov – Surxondaryo viloyati Angor tumani IIB boshlig‘i lavozimiga tayinlandi.